สมราคาแชมป์เก่า ไทย ถล่มยับ โอมาน 11-0 ไทยแลนด์ ไฟว์ 2019
เรียกได้ว่าเปิดฉากโหดเลยทีเดียวสำหรับ ฟุตซอลทีมชาติไทย โชว์ฟอร์มสมราคาแชมป์เก่า ดาหน้าถล่มโอมานเละ 11-0 มูฮัมหมัด อุสมานมูซา กด 2 ตุง ให้ทีมไทยเก็บ 3 แต้ม ส่วน กัวเตมาลา ไล่เจ๊า เวียดนาม นาทีสุดท้าย 3-3 พีทีที ไทยแลนด์ ไฟว์ 2019 ที่เทอร์มินอล 21 โคราช,วันที่ 11 ธ.ค. 62 ทัพโต๊ะเล็กช้างศึก ฟุตซอลทีมชาติไทย ประเดิมลงสนามเกมแรกในศึก PTT Thailand Five 2019 ที่เทอร์มินอลฮอลล์ ศูนย์การค้าเทอร์มินอล 21 โคราช เมื่อวันที่ 11 ธ.ค.ที่ผ่านมา เวลา 15.15 น. ด้วยการพบกับโอมาน,เปิดเกมมาแข้งไทยลุยเข้าใส่ทันที น.2 รณชัย จูงวงษ์สุข ซัดไกลข้ามคาน น.4 มูฮัมหมัด อุสมานมูซา ล็อกบอลนอกเขตอัดด้วยเท้าซ้ายติดเซฟ ฮิชาม อับดุลลาห์,จากนั้นไทยส่งชุดใหญ่ กฤษดา วงษ์แก้ว, ศุภวุฒิ เถื่อนกลาง, จิรวัฒน์ สอนวิเชียร และ ณัฐวุฒิ หมัดยะลาน ลงมาบ้าง และ น.6 กฤษดา วงษ์แก้ว ตัดบอลแล้วไหลออกขวาให้ ศุภวุฒิ เถื่อนกลาง จัดการส่งคืนให้กับ กฤษดา เติมขึ้นมายิงง่ายๆ เสียบโคนเสาทีมไทยขยับนำ 1-0,น.9 ไทยได้คิกอินทางขวา ชัยวัฒน์ แจ่มกระจ่าง เปิดเข้ากลาง พรมงคล ศรีทรัพย์แสง เขี่ยบอลไหลหลังปล่อยให้ เจษฏา ชูเดช วิ่งเข้ามาอัดตูมเดียวบอลพุ่งเสียบสามเหลี่ยมเป็น 2-0,แข้งไทยฟอร์มยังเหนือกว่า น.12 อภิวัฒน์ แจ่มเจริญ ไหลบอลออกซ้ายให้ ศุภวุฒิ เถื่อนกลาง กดเรียดเสียบตาข่ายเป็น 3-0,น.17 ไทยมาได้สกอร์เพิ่ม เมื่อ อภิวัฒน์ แจ่มเจริญ จ่ายจากขวาข้ามฝั่งให้ มูฮัมหมัด อุสมานมูซา จัดการส่องไม่มีเหลือเป็น 4-0 ก่อนจบครึ่งแรกไป,ลงมาครึ่งหลัง น.23 ทีมไทยได้ฟาวล์ตรงหัวกะโหลก กฤษดา วงษ์แก้ว หลอกไม่ยิงเองแต่จ่ายให้ สุทธิพร กลัดเจริญ ซัดตุงตาข่ายเป็น 5-0 และนาทีเดียวกัน รณชัย จูงวงษ์สุข ตัดบอลกระชากขึ้นทางซ้ายเปิดไปเสาสอง พรมงคล ศรีทรัพย์แสง เติมมายิงมุมแคบบวกสกอร์เป็น 6-0,น.28 ชัยวัฒน์ แจ่มกระจ่าง ซัดไกล ฮิชาม อับดุลลาห์ ประตูโอมานปัดออกมา แต่ไปเข้าเท้าของ นัฐวุฒิ ศรีหรั่งไพโรจน์ แปสวนเข้าไปอีกสกอร์ไทยหนีห่าง 7-0,น.30 ทีมไทยได้เตะมุมฝั่งซ้าย สุทธิพร กลัดเจริญ เปิดยัดเข้ากลางแต่บอลไปโดนขา ซาเมอร์ อับดุลลาทิฟ เปลี่ยนทางเข้าประตูตัวเอง สกอร์ไทยนำ 8-0,เข้าสู่ น.32 มูฮัมหมัด อุสมานมูซา ตัดบอลจากเท้าของ มูอาตาซิม แล้วกดโล่งๆ เข้าไปเป็น 9-0,เกมถึง น.36 ธนากูล วิเชียรกุล ก็จัดการซัดประตูแรกในนามทีมชาติให้โต๊ะเล็กไทยช้างศึกหนีห่าง 10-0 ก่อนที่นาทีสุดท้าย วัชระ ลัยศรี จะยิงปิดท้ายได้อีกลูก,จบเกมทีมชาติไทยจัดการถล่ม โอมาน ไปอย่างเด็ดขาด 11-0 ประเดิม 3 แต้มแรกอย่างสวยงาม,ผู้เล่น 5 คนแรกทั้งสองทีม,ไทย – คณิศร ภู่พันธ์ (GK), พรมงคล ศรีทรัพย์แสง, รณชัย จูงวงษ์สุข, มูฮัมหมัด อุสมานมูซา, อภิวัฒน์ แจ่มเจริญ,โอมาน – ฮิชาม อับดุลลาห์ อัล วาไฮบี (GK), โลไอ อาลี สุไลมาน, อิสชา ซาบิล อัล บาลูซี, มูตาอาซิม ริยาดห์ อัล ซัมซี, ซาเมอร์ อับดูลาทีฟ,ส่วนผลอีกคู่ กัวเตมาลา ไล่ตีเสมอ เวียดนาม อย่างสนุก 3-3 โดยเวียดนามได้ประตูจาก เล ก๊วก นาม น.19, โจว ด่วน ฟัต น.20, โตน ทัต ฟี น.23 ส่วนกัวเตมาลา ได้จาก ปาโบล อันโตนีดอ น.8, โรเบอร์โต้ กอนซาเลซ น.20, วอลเตอร์ เอ็นริเก้ น.39,สำหรับโปรแกรมการแข่งขันนัดต่อไปจะมีขึ้นในวันที่ 13 ธ.ค.2562 ที่เทอร์มินอลฮอลล์ ศูนย์การค้าเทอร์มินอล 21 โคราช จ.นครราชสีมา,คู่แรก เวลา 12.45 น. เวียดนาม พบ โอมาน (ถ่ายทอดสด AIS Play App และ AIS Play Box ),คู่สอง เวลา 15.15 น. ทีมชาติไทย พบ กัวเตมาลา เวลา (ถ่ายทอดสด ไทยรัฐทีวี, AIS Play App และ AIS Play Box ),บัตรเข้าชมราคา 70 และ 100 บาท หลังหักค่าใช้จ่าย จะมอบให้ สมาคมกีฬาจังหวัดนครราชสีมา
เรียกได้ว่าเปิดฉากโหดเลยทีเดียวสำหรับ ฟุตซอลทีมชาติไทย โชว์ฟอร์มสมราคาแชมป์เก่า ดาหน้าถล่มโอมานเละ 11-0 มูฮัมหมัด อุสมานมูซา กด 2 ตุง ให้ทีมไทยเก็บ 3 แต้ม ในศึก พีทีที ไทยแลนด์ ไฟว์ 2019
ฟุตซอล,ฟุตซอลทีมชาติไทย,พีทีที ไทยแลนด์ ไฟว์ 2019